ועדת העלייה, הקליטה והתפוצות, כנסת 25, פרוטוקול מספר 113, 2023-12-06 00:00

עודד פורר: בוקר טוב לכולם, אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-6 בדצמבר 2023, כ"ג בכסלו תשפ"ד

עודד פורר:  הנושא הוא טיפול רשות האוכלוסין וההגירה בבקשות תיירים שהגיעו לישראל בין השנים 2021–2023 להסדרת מעמדם

עודד פורר:  תיראו, הדיון הזה מתקיים בעקבות פניות שהגיעו לוועדה, שקשורות להסדרת מעמדם של תיירים השוהים בישראל ללא מעמד זמן ממושך, ולא התקבלה תשובה עניינית לגביהם מרשות האוכלוסין

עודד פורר:  אני רק אציין שזו לא הפעם הראשונה שאנחנו עושים דיון בסוגיות כאלה ודומות להן

עודד פורר:  זה משהו שעלה פה מפעם לפעם בוועדה עם בעיות קשות

עודד פורר:  ניסינו גם להסביר למשרדי הממשלה שאדם שנמצא כאן במעמד תייר ומחכה לשינוי המעמד, לא יכול לבלות כאן חודשים ארוכים, שנים ארוכות

עודד פורר:  זה עלה בתקופה של מבצע הדרכונים עם סגירת חלק מהלשכות, ובוודאי שזה עולה גם עכשיו

עודד פורר:       אנחנו יודעים שאנחנו נמצאים בזמן מלחמה, אז כוח האדם מצומצם וגם המשרדים עצמם מגויסים, אבל תזכרו שגם הפונים אליכם מגויסים

עודד פורר:  גם הרבה מאוד מהמשפחות של הפונים אליכם

עודד פורר:  המלחמה הזו משפיעה לא רק על משרדי הממשלה

עודד פורר:  היא משפיעה יותר על האזרחים מאשר על משרדי הממשלה

עודד פורר:  יש כמה אלמנטים בתוך האירוע הזה, הראשון זה שצריך לנסות ולפתור את הבעיות האלה

עודד פורר:  אלה לא בעיות שצצות סתם

עודד פורר:  כנראה אנשים שיש להם משפחה פה או איזשהו תהליך

עודד פורר:  הם נמצאים בתוך התהליך

עודד פורר:  עזבו את המקום שלהם, הם נמצאים בתוך התהליך

עודד פורר:       דבר שני הוא לתת תשובות

עודד פורר:  לא יתכן ולא מתקבל על הדעת שאנשים נשארים ללא תשובה חודשים ארוכים

עודד פורר:  הפניה הראשונה שהגיעה, הגיעה על משפחה שהגיעה לארץ כתיירים בנובמבר 2022 ועד כה טרם הוסדר מעמדה בארץ וטרם קיבלו תשובה מרשות האוכלוסין

עודד פורר:  דווח לי שהיום בבוקר הוסדר מעמדם

עודד פורר:  מקרה נוסף של אח שכול מאתיופיה, שהגיע להלוויית אחיו שנפל במלחמה ב-7 באוקטובר

עודד פורר:  גם כן עד כה לא הוסדר מעמדו של האח בעניין זה

עודד פורר:       יש נושאים נוספים שאני ארצה לדבר עליהם בדיון, אחד זה גם הנושא שאשרות ומעמד ניתנים עדיין רק בלשכת האם של רשות האוכלוסין, הלשכה שאליה משויך ישוב המגורים

עודד פורר:  הפקת תעודת זהות, דרכון ניתן בכל לשכה אבל המפונים שפונו מבתיהם לא יכולים לקבל שירות בנושא מעמד ואשרות כי הם חייבים להגיע ללשכת האם שלהם והם לא יכולים לעשות את זה בכל לשכה

עודד פורר:  בתוך כך, לשכת רשות האוכלוסין באשקלון נפגעה

עודד פורר:  זאת לשכה שנמצאת בשיפוצים, לפיכך תושבי שדרות, עוטף עזה, אשקלון משויכים לקבלת אשרות והסדרת מעמד באשקלון, לא יכולים לקבל שירות כבר במשך חודשיים

עודד פורר:       דבר נוסף זה מתן מעמד לבני זוג שבמילואים

עודד פורר:  לא פורסם מידע בנושא לגבי זוגות שנמצאים בהסדרת מעמדם וצריכים להאריך אשרה עבור בני זוגם

עודד פורר:  בני זוג ישראלים שגויסו למילואים אינם יכולים להגיע לפגישה שנקבעה ולפיכך לא ניתן להאריך מעמד עבור בני זוגם

עודד פורר:  הדבר הרביעי זה תושבים שיצאו לחו"ל ואינם יכולים לחזור בגלל המלחמה

עודד פורר:  מעמדם פקע תוקף בעת שהותם בחו"ל או זוגות ומשפחות שממתינות לאישור כניסה לישראל והתורים בוטלו או שהלשכות סגורות

עודד פורר:       לקראת הדיון ביקשנו לקבל את המידע הבא: כמה הגיעו לישראל כתיירים בשנים 2021 עד 2023, ביקשו להסדיר את מעמדם בארץ אך מעמדם טרם הוסדר ברשות האוכלוסין וההגירה, ומה משך זמן הטיפול בבקשות להסדרת מעמד והאם קיים מעקב על משך הטיפול בפניות שלא מטופלות בלשכות הרשות

עודד פורר:  בהקשר הזה אני כן אגיד לכם שמתוך פנייה ועוד פנייה התחיל זרם של פניות לקראת הדיון הזה, שהוא נקבע כדחוף אחרי שאנחנו פנינו ולא קיבלנו תשובה, אז קבענו דיון

עודד פורר:  זאת הפרקטיקה

עודד פורר:       אני רוצה להתחיל עם נושא החייל מארו אלם ז"ל, לוחם גדוד 51 של גולני והפנייה בעניינו

עודד פורר:  מי הפונה שיציג את הפנייה?      בבקשה, יואל דגן

יואל דגן: שלום, שמי יואל דגן, אני אבא של שלו דגן

יואל דגן:  שלו דגן נהרג ב-7/10 עם מארו אלם באירוע ליד מו"פ דרום בגזרת כיסופים

יואל דגן:  הם היו בחפ"ק על הגדר וממש בשעה הראשונה של האירועים הם נלחמו במחבלים

יואל דגן:  החפ"קים היו בג'יפי דוד שהם ממוגני נשק קל

יואל דגן:  הם חטפו טיל RPG בג'יפ ונהרגו שלושה שם, עופר וולף הסמ"פ ז"ל, שלו דגן הבן שלי ומארו אלם, לוחם בפלוגה ג', אחד המצטיינים של פלוגה ג' של 51 שהוא בן העדה האתיופית

יואל דגן:       למארו אלם יש אח למחצה שלא עלה איתם מכיוון שכשהם היו בכפר, אימא שלו ילדה אותו בגיל מאוד צעיר ואבא שלו גירש אותה כשנה אחרי, והוא גדל על ידי סבתא שלו מצד האבא

יואל דגן:  כשהם עלו לארץ היא סירבה לתת לו לעלות

יואל דגן:  למעשה הוא נותר שם

יואל דגן:  היא נלחמת משהו כמו 11 שנה להעלות את אחיו

יואל דגן:  כשמארו נהרג אז התערבו כל מיני גורמים והצליחו להעלות אותו אבל הוא לא הספיק להגיע להלוויה והוא על אשרת תייר

יואל דגן:       כמו שאתם רואים אני במילואים

יואל דגן:  אני גולנצ'יק 30 שנה

יואל דגן:  אני מילואים עושה בחטיבת גולני הסדירה

יואל דגן:  אני נמצא כרגע בקדמית של חטיבת גולני, עושה אתכם את השיחה

יואל דגן:  היום השליחות שלי היא לטפל באחיי ואחיותיי למשפחת השכול של חטיבת גולני, ולנסות לעזור כמה שיותר מהניסיון שלי בכובע החדש שקיבלתי לצערי, והלא כל כך רצוי נקרא לזה, לחברים שלהם ולפצועים נפגעי הנפש בעיקר, שיש לנו הרבה כאלה ויהיו עוד הרבה

יואל דגן:       אחרי ה'שבעה' שלי מייד נסעתי למשפחת מארו

יואל דגן:  גיליתי תמונה מאוד לא מעודדת, משפחה קשת- יום, הורים שלא דוברים עברית, איבדו את סמכותם, לא מסוגלים לנהל את המשפחה, לא מסוגלים להתנהל מול הממסד גם, ממש מצב כלכלי על הפנים ואימא ממוטטת לחלוטין שגוררת איתה את כל המשפחה כלפי מטה

יואל דגן:  מאז אני מנסה לעזור להם

יואל דגן:  מבחינתי זה פרויקט בשליחות אישית שלי

יואל דגן:  הם המשפחה שלי

יואל דגן:  אני לא עוזב אותם

יואל דגן:  אני מבקר אותם פעם או פעמיים בשבוע

יואל דגן:  הם גרים באשקלון, אני גר בעכו ותאמינו לי, אני עד הפרט האחרון מנסה לעזור להם

יואל דגן:       אני חייב להגיד שהגעתי למשרד הפנים בעניין האזרחות

יואל דגן:  הגעתי עד לשר הפנים

יואל דגן:  באמת שיש רצון טוב, יש הבנה, אבל בין ההבנה ליישום ולהבנה שהיישום צריך להיות בצורה שונה וצריך באמת להשקיע ולא להיות במקרו אלא לרדת לפרטים, לדאוג שהפרטים יקרו, יש פער מאוד גדול

יואל דגן:  עד היום טרם הוסדר הנושא של האזרחות

יואל דגן:  אני על פניו קיבלתי מסמכים שהוא כן יהודי

עודד פורר: תיכף נשמע את התגובות של הגורמים

עודד פורר:  לרדת לפרטים זה מה שאנחנו נתחיל לעשות פה בוועדה

יואל דגן: אני לא רוצה לרדת לפרטים

עודד פורר: הנושא ברור

עודד פורר:       ד"ר אברהם נגוסה שהעביר לנו את הפנייה הזו

עודד פורר:  בבקשה, אברהם נגוסה

אברהם נגוסה: שלום לכולם, אדוני יושב-ראש הוועדה ומשתתפי הדיון

אברהם נגוסה:  אני רוצה קודם כל באמת לשבח את משפחת דגן

אברהם נגוסה:  היא מציגה את עם ישראל שהוא דואג למשפחה של חבר של החייל, שניהם נפלו

אברהם נגוסה:  אני גם רוצה לשבח באמת את צבא הגנה לישראל שעשו מעשה ראוי ומאמצים להביא אותו מהר

אברהם נגוסה:  גם אם הוא לא הגיע להלוויה, הוא ישב 'שבעה' עם אימא שלו, ולאימא שלו, למשפחה היה משהו שבאמת נותן להם הרגשה שלפחות הבן שהמתין שם הרבה שנים, אצלם

אברהם נגוסה:       כמו שיואל דגן הסביר את השתלשלות העניין, אני לא אחזור על זה, ברגע שהאימא פנתה אליי אני ניסיתי להעביר את כל המסמכים הדרושים גם לוועדת העלייה והקליטה, לסוכנות היהודית, למשרדים אחרים

אברהם נגוסה:  הבן הזה המתין לעלות לישראל בגונדר

אברהם נגוסה:  אני חייב להיכנס לקריטריון של החלטת הממשלה 716713

עודד פורר: לא ניכנס לה עכשיו, אברהם

עודד פורר:  לא ניכנס לתוך הקריטריונים

עודד פורר:  הנקודה ברורה

עודד פורר:  הפנייה הזאת, אתה העברת לנו אותה ב-26 באוקטובר

עודד פורר:  אנחנו העברנו את זה לרשות האוכלוסין וההגירה

עודד פורר:  עד לפני יומיים לא קיבלנו תשובה

עודד פורר:  זה אחת הסיבות שקבענו גם את הדיון

אברהם נגוסה: תן לי להוסיף משפט אחד, כבוד היושב-ראש

אברהם נגוסה:  עד היום הזה המעמד שלו לא סודר

אברהם נגוסה:  בחודש הבא הישארותו בארץ מסתיימת

אברהם נגוסה:  אם משרד הפנים לא יאשר לו מעמד שהות קבע עם זכויות עולים, אז הוא יחזור לאתיופיה וזה חבל מאוד, לכן הבקשה של המשפחה לתת לו שהות קבע עם זכויות עולים כדי שהוא יוכל להתקדם פה בארץ

עודד פורר: תודה רבה

עודד פורר:      רשות האוכלוסין וההגירה, רונית אליהו

רונית אליאן: בוקר טוב, תרשו לי בבקשה רק לפתוח בהבעת תנחומיי למשפחת דגן, למשפחת מארו ולכל חללי צבא הגנה לישראל, ולהשבתם של החטופים

רונית אליאן:  המקרה של מארו ידוע ומוכר לרשות ההגירה והאוכלוסין

רונית אליאן:  באוקטובר הוא נכנס למדינת ישראל כפי שציינו פה, בעקבות נפילתו של האח

רונית אליאן:  כשהגיעה אלינו הפנייה ובדקנו את התיק, לא מצאנו מסמכים המעידים על זכאותו כזכאי שבות

רונית אליאן:  משכך, המלצנו למשפחה להגיש בקשה מטעמים הומניטריים

רונית אליאן:  הבקשה הוגשה בלשכת אשדוד ב-19 בנובמבר ונידונה בוועדה ב-27 בנובמבר

רונית אליאן:  אני רק אציין שתיקים שמגיעים לוועדה הומניטרית הם אינם נבדקים בצורה מהירה, אבל בשל הרגישות והמקרה המצער של משפחת מארו אנחנו הקמנו ועדה ייעודית ספציפית רק למקרה שלו ביום 27 בנובמבר, ובהחלטת חברי הוועדה שנכחו הומלץ לאשר את הבקשה בכפוף לכך שהאם תציג הוכחות להיותה אימו של המבקש

רונית אליאן:  לא היו שום הוכחות, שום אסמכתאות

עודד פורר: איזה הוכחה אתם מצפים שהיא תציג?     

רונית אליאן: אם יש תעודת לידה

רונית אליאן:  במקרה שלה בגלל שזה לא הוצג, אז נדרשה לבדיקת רקמות

רונית אליאן:  רק ברשותך אני רוצה לספר את כל התהליך ואני אענה על השאלות

רונית אליאן:       משכך, מנכ"ל הרשות פנה לסיוע המשפטי במשרד המשפטים שילווה את המשפחה כדי להוציא צו לבדיקה גנטית, שזה תהליך שלוקח חודשים רבים להבנתי

רונית אליאן:  משרד המשפטים נענה לבקשה שלנו, ואני בהזדמנות הזו רוצה להודות למשרד המשפטים שנרתם למשימה

רונית אליאן:  נהג של רשות האוכלוסין הגיע לביתם של משפחת אלם, לקח את האחות רבקה למשרד המשפטים כדי לחתום על מסמכים הנדרשים להוצאת הצו

רונית אליאן:  נציגה של משרד המשפטים, יועצת משפטית מלווה את המשפחה בהליך הזה

רונית אליאן:  בניגוד למה שהפרופסור אמר, תמרו, לא בחודש הבא מסתיימת האשרה שלו

רונית אליאן:  ב-8 בפברואר מסתיימת

רונית אליאן:  היא באשרת ב/2

רונית אליאן:  ככל שלא יהיו תשובות או בדיקות שנקבל אותן עד לתאריך הזה, האשרה שלו תוארך

רונית אליאן:  הוא לא מועמד לגירוש, אנחנו לא נבקש את הגירוש שלו כל עוד התיק שלו הוא בהליך ובטיפול של הרשות, אז זה לסבר את האוזן לגבי התהליך

עודד פורר: מה יקרה במידה והכול בסדר מבחינת בדיקת הרקמות?     

רונית אליאן: אז הוא יקבל מעמד א/5 במסגרת הוועדה ההומניטרית

עודד פורר: אוקיי

עודד פורר:  למה לא עושים את כל תהליך העלייה? איזה עוד מסמכים אתם צריכים מעבר לזה שברור שהוא קרוב משפחה מדרגה ראשונה ועומד בכל הקריטריונים שנקבעו גם בהחלטת הממשלה והוא כבר כאן?     

רונית אליאן: אימו של תמרו קיבלה מעמד במדינת ישראל במסגרת היותה בת זוג של זכאי, לא במסגרת כוחה, לכן הוא לא זכאי שבות

רונית אליאן:  משכך, הצענו את ההליך של הומניטרי שזה הנוהל הייעודי למקרים שהם לא עומדים בנהלים אחרים, וזו ההחלטה

עודד פורר: במסגרת החלטת הממשלה והקריטריונים לגבי החבר'ה בגונדר, זה לא עומד?     

רונית אליאן: אני מתנצלת שאני לא מכירה את הנושא הזה שהוא בגזרה אחרת, וכמו שאמרת, אתה העברת פנייה

רונית אליאן:  אני מניחה ואני כתבתי לי שתקבלו תשובה לגבי המקרה הזה

עודד פורר: בכל מקרה הוא נשאר בארץ ולא יהיה מצב שהוא יצטרך לעזוב את הארץ

רונית אליאן: אמת

עודד פורר: אוקיי

עודד פורר:       בבקשה, אברהם

אברהם נגוסה: האימא עלתה יחד עם המשפחה שלה, עם בעלה כי בעלה הוא ראש המשפחה שהיה ברשימה, אבל היא שייכת לקהילה, היא זרעי ישראל ולכן שלא יישמע אחרת

אברהם נגוסה:  זו נקודה שצריכה להיות ברורה

אברהם נגוסה:      הנקודה השנייה, יש ארבעה קריטריונים להחלטת הממשלה שעלו 3,000

אברהם נגוסה:  הוא ממלא שלושה קריטריונים

אברהם נגוסה:  יש לו משפחה בדרגה ראשונה, אימא שלו, הוא זרע ישראל וגם הוגשה בקשה עבורו על ידי אימו

אברהם נגוסה:  מה שחסר מתוך ארבע, קריטריון אחד, הוא לא מופיע ברשימה שנתן זכות ל-3,000 מכיוון שהוא הגיע לגונדר אחרי שהרשימה נסגרה

עודד פורר: אברהם, אנחנו את המקרה הזה נמשיך

עודד פורר:  החדשות הטובות זה שהוא לא מועמד לגירוש ולא יגורש ולא ישלחו אותו מפה

עודד פורר:  בזמן הזה אנחנו גם נמשיך ונלווה את המקרה הזה כדי לבדוק את מקרה הבוחן הזה, בכלל האירוע המצער של כל מה שמדינת ישראל עוד סוחבת עם הסיפור של גונדר, שנשארו שם אלפים מאחור

עודד פורר:  עד כאן בעניין הזה

עודד פורר:      אני רוצה לעבור למקרה השני שביקשנו לבדוק

עודד פורר:  גברת ילנה קיסליוב, אחותה של ז'נטה איבצ'נקו שפנו כבר בנובמבר 2022

עודד פורר:  הגיעו לארץ כתיירים

עודד פורר:  במשך שנה הם כבר חיים כאן כתיירים

עודד פורר:  טרם קיבלו תשובה מרשות האוכלוסין לגבי - - -      

שלומית אבינח: יואל רוצה להגיד משהו?     

עודד פורר: יואל, סליחה, אתה רוצה להגיד משהו? בבקשה

יואל דגן: כן

יואל דגן:  חברים, אני פשוט חייב להעיר הערה אחת

יואל דגן:  כל מה שאמרה הנציגה של רשות האוכלוסין הוא נכון

יואל דגן:  אני רק חייב לומר שאנחנו פנינו ב-25 באוקטובר וזה התפספס ולקח זמן עד שהוגשה אליהם הבקשה ב-19 בנובמבר

יואל דגן:  דבר נוסף, זה נכון שהנהג הגיע ולקח את רבקה אחותו לבית המשפט לענייני משפחה באשדוד, אבל אף אחד בבית המשפט לענייני משפחה לא ידע כלום והיא חזרה בידיים ריקות וגם מושפלת שם

יואל דגן:  אמרו לה, תלכי הביתה, תחזרי עם אימא ועם אחיך ועם עורך דין

יואל דגן:  לאחר מכן מונה הסיוע המשפטי

יואל דגן:  בסיוע המשפטי לא ידעו באיזה תיק מדובר ואמרו לה שזה ייקח ארבעה-חמישה חודשים, ושוב הייתה התמוטטות בבית

יואל דגן:  יש רצון טוב, אמרתי, אבל לא יורדים לפרטים

יואל דגן:  נכון שרוצים, אבל לא להציג את זה כאילו אנחנו עושים את הכול

יואל דגן:  אנחנו לא עושים באמת את הכול

עודד פורר: הדברים ייכנסו גם לסיכום כי סיוע משפטי במקרה הזה צריך היה להינתן לכתחילה בפניות ההומניטריות, לא רק אחרי התערבות

יואל דגן: אני אומר שבשביל הכנות והגילוי הנאות, ראוי וזה חשוב לתת את מלוא - - - כדי ללמוד מהטעויות האלה

עודד פורר: נכון

יואל דגן: אנחנו גורמים ייסורים שיכולים להיחסך להורים שכולים, והאמינו לי אני יכול להגיד מעדות ראשונה, אנחנו סובלים מספיק

יואל דגן:  זה היה מיותר שהאימא הזו תגיע ביום האזכרה בנט"ן מחוסרת הכרה לבית חולים

יואל דגן:  אפשר היה לתת לה רגע של נחת

יואל דגן:  זו דעתי האישית

יואל דגן:  יכול להיות שאני טועה

עודד פורר: אתה לא טועה, אתה צודק חד משמעית

עודד פורר:  תודה

יואל דגן: תודה רבה

עודד פורר: אנחנו קיבלנו פנייה

עודד פורר:  הוא בצו 8

עודד פורר:  הוא לא יכול לעלות באמצעות הזום

ליאור ברס: אני אולי שנייה אציג את הרקע

עודד פורר: בבקשה, עו"ד ליאור ברס

שלומית אבינח: תגידי גם את שמו

שלומית אבינח:  אנחנו לא העברנו את המקרה

עודד פורר: זה מקרה שאתם לא מכירים

ליאור ברס: נכון

ליאור ברס:  אני אציג את עצמי

ליאור ברס:  אני עו"ד ליאור ברס

ליאור ברס:  אני יושבת-ראש האגודה הישראלית לזוגות בין-לאומיים

ליאור ברס:  מדובר על הליכים של הסדרת מעמד בישראל, אבל הם שונים מהליכי עלייה

ליאור ברס:  זה הליכים של הסדרת מעמד של בני משפחה של ישראלים, בני זוג של ישראלים

ליאור ברס:  במקרה של נמרוד, גם ילדים של ישראלים

ליאור ברס:       הסרטון הזה עבר אלינו ממש היום בשעה 06:00

ליאור ברס:  זה לא הועבר לרשות

ליאור ברס:  זה לא מצופה לקבל פה תשובות מהרגע להרגע, ממש לא, אבל הוא כן מייצג קהילה של אנשים שסובלים מהליכי הסדרת מעמד ממושכים מאוד באופן שוטף, ואני אשמח שנראה את הדברים שלו

עודד פורר: בבקשה

נמרוד: (הקרנת סרטון)     בוקר טוב לחברי ועדת העלייה והקליטה, קוראים לי נמרוד, אני במילואים מה-8/10

נמרוד:  הגעתי לארץ לפני קצת יותר משנה וחצי אחרי עשר שנים בחו"ל

נמרוד:  אני נשוי עם שלושה ילדים

נמרוד:  משרד הפנים מכיר רק באחד מהם, בבכור שלי

נמרוד:  אני כבר שנה וחצי בהליך של הסדרת מעמד וכרגע אשתי ושני הילדים עדיין תיירים עם ביטוח בריאות פרטי

נמרוד:       אני נחשב כאבא יחיד עם ילד אחד, אבל אני בעצם מכלכל אישה ועוד שלושה ילדים

נמרוד:  במילואים אני לא יכול לשים את הפרטים של אשתי למקרה אסון בגלל שאין לה תעודת זהות

נמרוד:  את סל הקליטה של הבכור שלי היו צריכים לחלק בינו לבין אחותו שעלתה לכיתה א' רק כדי שיהיה להם איזשהו סוג של תגבור כשהם יגיעו לכאן

נמרוד:  בשביל להגיע למשרד הפנים מבקשים שיגיעו לפחות עד 07:00 בבוקר בשביל לקבל מספר למקום שנפתח ב-08:00, ואז צריך לחכות כמה שעות בתור בשביל משהו שייקח כמה דקות שאפשר לפתור בטלפון

נמרוד:       כשאני הייתי במילואים דרשו ממני להגיע

נמרוד:  לא יכולתי

נמרוד:  הראיתי להם צו 8

נמרוד:  זה לא הספיק להם

נמרוד:  הם ביקשו אישור נוסף ובין הקפצה להפצצה אני הייתי צריך להפעיל את המ"פ שלי ולהפעיל את המג"ד או את השליש כדי שיביאו להם איזה אישור נוסף

נמרוד:  כמה שבועות אחרי זה עוד הם ביקשו ממני תרגום לצו 8

נמרוד:  לא נראה לי שאף אחד שם באמת קורא את המיילים

נמרוד:       כשאשתי הגיע לשם אחרי שאמרתם לי שזה בסדר, לא נתנו לה להיכנס

נמרוד:  אני אמרתי לה לצעוק על המאבטח, אז הוא הכניס אותה ואז צעקו עליה שם בפנים והשפילו אותה שהיא יודעת רק אנגלית ואין אף פקיד שיודע אנגלית, ושלחו אותה הביתה אחרי שהיא הגישה איזה מסמך אחד

נמרוד:  בסוף אני גם הייתי צריך להגיע

נמרוד:  הגעתי בשביל להביא תמונת פספורט כדי שיוכלו לקבוע לי תור, ואת התור הזה עדיין לא קבעו לי ואני עדיין מחכה לו

נמרוד:       אני התנדבתי לסרטון הזה כי אני לא יכול להגיע אליכם, אבל בשבילי זה מלחמה על הבית בדיוק כמו זאת שאני נמצא בה כאן עכשיו

נמרוד:  להילחם על הבית זה לא רק בטנק וזה לא רק בקלפי

נמרוד:  אני עושה את זה כל יום, כל הזמן

נמרוד:  אני מבקש מכם להבין שכמוני יש עוד המון זוגות שנמצאים באותו מצב, שרק רוצים לחיות בארץ ולקבל את הזכויות שמגיעות להם, שאין להם עשרות אלפי שקלים לעורכי דין, לסוכני הגירה ואין להם זמן לזה

נמרוד:  אתם משפילים אותנו, אתם מתעללים בנו וזה לא בסדר וזה צריך להפסיק

נמרוד:  תודה

עודד פורר: תודה

עודד פורר:  לפני שאני אתן לכם להגיב, משרד הפנים, אני רוצה להגיד כמה מילים

עודד פורר:  יש טענה שחוזרת כלפי רשות האוכלוסין וההגירה מכל מי שפונה לרשות הזאת, והיא עוד לפני הנושא של הקריטריונים

עודד פורר:  היא עניין היחס והסברת הפנים

עודד פורר:  תיראו, מדינת ישראל אחרי שנה מאוד קשה ברמה הפנימית של מערכות היחסים בין האזרחים, והמלחמה הזאת פתאום הצליחה לשבור הרבה מאוד חומות בין ציבורים, בין אוכלוסיות

עודד פורר:  כנראה שהיינו צריכים לחטוף את המכה הזאת כדי להבין שכולנו על אותה סירה, ובקרב יחד עם כל לוחם יש את הלוחמים שנולדו כאן, יש את אלה שהם מאתיופיה, יש את אלה שהם מרוסיה, יש את אלה שהם מצרפת, מכל מקום, ויש דתיים ויש חילוניים והם נלחמים כולם על הבית, אז אנחנו קצת מבינים את זה עכשיו

עודד פורר:  כשהוא אומר השפילו את אשתי או משפילים אותי כלוחם, אז אנחנו מתייחסים לזה בנקודת הזמן של עכשיו

עודד פורר:  זה לא נכון רק לעכשיו, זה נכון גם לעוד חצי שנה ולעוד שנה

עודד פורר:  הסיפור הזה של להסביר פנים, וזאת חוויה שחוצה את כל מי שצריך לעבור את התהליכים האלה, זה משהו שחייבים לטפל בו

עודד פורר:      בתוך זה, זה גם מתן התשובה

עודד פורר:  אי אפשר לא לתת תשובות במשך חודשים ושנים

עודד פורר:  אני לא אפתח עכשיו את הסוגיה של הוועדות ההומניטריות, אבל זה נראה כאילו לא מכנסים ועדות הומניטריות כדי לא לתת תשובות

עודד פורר:  זה עלה פה כמה פעמים בדיוני הוועדה

עודד פורר:  אני מכיר את זה כבר שנים ארוכות

עודד פורר:  זה לא מהיום ולא מאתמול

עודד פורר:  גם לא זאת תשובה

עודד פורר:  אם משרד הפנים, אם רשות האוכלוסין וההגירה, אם מדינת ישראל רוצה לתת את התשובה לא, שתיתן את התשובה לא ותעמוד מאחוריה, אבל אי אפשר להשאיר אנשים תלויים באוויר ולחכות שהם יתייאשו

עודד פורר:  זה לא פתרון וזה לא פתרון שהוא מקובל

עודד פורר:      בתוך כך גם מה שהוא הציג פה

עודד פורר:  אם מבקשים ממישהו אחרי שהוא שולח את הצו 8 לתרגם אותו, זה סימן שאף אחד אפילו לא פתח כדי לקרוא, אז יש פה כמה דברים שהם נוגעים אפילו לא לרמת הפנייה הספציפית האישית של אותו בחור

עודד פורר:  יש פה עניין של איך מטפלים, מה זה לתת שירות לציבור, וזה נוגע גם בסגירת הלשכה באשקלון בלי מתן פתרון אחר, וזה נוגע גם בזה שמי שצריך להוציא אשרות ולהסדיר מעמד

עודד פורר:  אומרים לו, תתחיל לטייל ברחבי ישראל

עודד פורר:       משרד הפנים

רונית אליאן: טוב, כמו שאמרתם, הפנייה הזו הועברה רק היום בבוקר

עודד פורר: בעניין הזה אין לי ציפיות

רונית אליאן: אני אבדוק ואני אגיב לשלומית בהתאם

רונית אליאן:  אני חייבת לציין שזה לא סטנדרטים שאנחנו מכירים

רונית אליאן:  אני רוצה לבדוק את הנושא הזה הן מול הלשכה והן במסמכים והנתונים שהוצגו כדי לתת מענה נכון ומקצועי כמו שצריך

עודד פורר: אוקיי

ליאור ברס: אפשר להגיד משהו יותר בכלליות?     

עודד פורר: בבקשה

ליאור ברס: אני בטוחה שוועדת עלייה וקליטה וגם הנציגים של הרשות, המקרים שיועברו אליהם, אני בטוחה שהם יטופלו ובאמת בקטע הזה אין בכלל תלונות אבל זה מקרים פרטניים

ליאור ברס:  גם המקרים האחרים שיוצגו פה, של העולה מאתיופיה ושל עולים אחרים ושל אנשים אחרים זה הכול מקרים פרטניים, אבל הם מעידים על איזשהו כלל שקורה ואיזושהי תופעה

ליאור ברס:  כמו שנמרוד אמר, לפחות מהקהילה שלנו יש עשרות אלפי אנשים שעוברים את ההליכים האלה של הסדרת מעמד

ליאור ברס:  לא לכולם יש בעיות

עודד פורר: זה עלה פה כבר בוועדה

עודד פורר:  זה לא פעם ראשונה שאנחנו שומעים על זה

ליאור ברס: נכון

ליאור ברס:  לא לכולם יש בעיות אבל יש המון אנשים שיש להם בעיות, המון הליכים שמתמשכים בלי סוף

ליאור ברס:  הסיבה לכך, אגב, זה בגלל שרשות האוכלוסין לא מוגבלת בנהלים שלה לזמני מתן תשובה בהליכים האלה לפחות

ליאור ברס:  אני לא יודעת לגבי עלייה

ליאור ברס:  יש איזשהו קושי שלא מצליחים להתגבר עליו גם בוועדה הזאת וגם בוועדות אחרות שהיו בזמנים אחרים, תקופת הקורונה וכל מיני דברים כאלה

ליאור ברס:       ספציפית לגבי המלחמה אני רק רוצה להגיד משהו אחד לגבי אשרות

ליאור ברס:  מאוד קשה לקבל מידע בנושא של אשרות

ליאור ברס:  הרשות עשתה מעל ומעבר בפרסום שאלות ותשובות לעובדים זרים, בפרסום סרטוני הסברה לעובדים זרים, בפרסום מאגר שאלות ותשובות בנושאי דרכונים ותעודות זהות, המון באמת תוכן לאנשים, לאזרחים, אבל בתחום של אשרות כל מה שפורסם עד עכשיו, ובאמת אנחנו פנינו המון פעמים לבקש שהמידע הזה יפורסם לציבור

ליאור ברס:  אפילו כבר לא כבר בקטע של תעזרו פה, תעשו את זה, תשנו את זה

ליאור ברס:  לא בקטע של לשנות, פשוט רק בקטע של לדעת, של שקיפות מידע לגבי כמו שהצגת, מה קורה אם יש הליך הסדרת מעמד ובן הזוג או בת הזוג במילואים ולא יכולים להגיע, מה קורה אם אני נמצא בחו"ל ואני לא יכול לחזור לארץ מסיבה כזאת או אחרת, מה קורה עם המעמד שלי, שזה אגב רלוונטי גם לצורך העניין לעולים בכוח, נושא אשרת א/1, מה קורה עם המעמד שלי, מה קורה עם תעודת הזהות שלי? לכל הדברים האלה יש השפעה ממש משמעותית על הזכויות של האנשים האלה, על החיים שלהם בישראל והם פשוט נמצאים במעין איזשהו ואקום

ליאור ברס:  תודה

עודד פורר: ברור

עודד פורר:  תודה

עודד פורר:       גב' ילנה קיסליוב, אחותה של ז'נטה, בבקשה

עודד פורר:  תספרי לנו קצת על עצמכם, על המשפחה ומה הפנייה שהעברתם

ילנה קיסליוב: שלום, אני עליתי לארץ לפני כמעט 30 שנה

ילנה קיסליוב:  אני גרה במצפה רמון מאז

ילנה קיסליוב:  היו לי פה קרובי משפחה שבאתי אליהם, ואז שנה אחרי זה באה כל המשפחה שלי חוץ מאחותי שעקב סיבות אישיות שלה היא נשארה שם עדיין

עודד פורר: מאיפה עליתם?     

ילנה קיסליוב: מבלארוס, ממוגילוב

ילנה קיסליוב:  היא בעצם הייתה במוסקבה

ילנה קיסליוב:  עכשיו אנחנו גרים פה בארץ וההורים שלי גם פה

ילנה קיסליוב:  הם רצו לעשות עלייה כי גם ההורים שלי ממש מתדרדרים מהצד הפיזי שלהם

ילנה קיסליוב:  הם מעל 85 שניהם וצריכים עזרה

ילנה קיסליוב:  קצת קשה לי לבד

ילנה קיסליוב:  בכל מקרה צריכים להיות ביחד כי הבת שלהם גם חזרה

ילנה קיסליוב:  היא עשתה עלייה כבר לפני כמה שנים לבד

ילנה קיסליוב:  בת שלה בעצם כי זה נישואים שניים של אחותי

ילנה קיסליוב:  זה בדיוק זמן מלחמה ברוסיה עם אוקראינה וכל הבלגן הזה, אז הם פשוט באו לפה

ילנה קיסליוב:  בינתיים הם גרים אצל ההורים בתנאים לא פשוטים בכלל כי זה דירת עמידר

ילנה קיסליוב:  זה דירה קטנה, וגם אני

עודד פורר: בני כמה ההורים?     

ילנה קיסליוב: אבא שלי בן 86, אימא בת 84

עודד פורר: ואחותך?     

ילנה קיסליוב: אחותי בת 60

עודד פורר: היא באה עם הבת שלה?     

ילנה קיסליוב: הבת שלה עשתה עלייה לפני חמש שנים

עודד פורר: הבת שלה כבר עלתה, היא אזרחית

ילנה קיסליוב: כן, היא בירושלים

עודד פורר: היא באה עם בעלה ועם ילד

עודד פורר:  הם גרים אצל ההורים שלך בני ה-84 ו-85?     

ילנה קיסליוב: אין להם ילדים משותפים

ילנה קיסליוב:  בערך עשר שנים הם נשואים כבר

עודד פורר: נשואים עשר שנים ובינתיים בשנה האחרונה הם גרו איפה?     

ילנה קיסליוב: אצל ההורים שלי

עודד פורר: בני 84, 85

ילנה קיסליוב: כן

ילנה קיסליוב:  אין להם שום אמצעים כי הם ברחו בלי כלום משם

עודד פורר: כמה חדרים יש בדירה?     

ילנה קיסליוב: שניים וחצי חדרים

ילנה קיסליוב:  זה כאילו אחד על השני כזה

ילנה קיסליוב:  חלק הם גרים אצלי קצת לפעמים, חלק אצלם, אבל גם אצלי דירה קטנה

ילנה קיסליוב:  אני גם עובדת מהבית

ילנה קיסליוב:  לא פשוט

עודד פורר: הם במעמד תייר מאז?     

ילנה קיסליוב: הם מעמד תייר

ילנה קיסליוב:  הם ניסו כל הזמן לשנות

ילנה קיסליוב:  כל שלושה חודשים הם באו למשרד הפנים והאריכו להם את הוויזה של תייר

ילנה קיסליוב:  הם למעשה את כל המסמכים הגישו וחיכו לתשובה

ילנה קיסליוב:  אומרים שעדיין אין תשובה, בודקים את התיק

ילנה קיסליוב:  כמה פעמים גם אני וגם אחיינית שלי ניסינו להזמין להם תור כי ויזה כבר נגמרה לפני זמן מה, ולא עונים על הבקשה שלנו אפילו לתור למשרד הפנים

עודד פורר: על אחותך אין שאלה לגבי זכאות עלייה

ילנה קיסליוב: בגלל שבעלה הוא לא יהודי אז זה בעיה, אבל היא יהודייה משני צדדים

צגה מלקו: חוק השבות לא חל עליו?      

עודד פורר: כן

עודד פורר:  מה קרה היום?     

ילנה קיסליוב: לא קרה היום כלום, שום דבר

עודד פורר: הם לא הלכו היום למשרד הפנים?     

ילנה קיסליוב: היום הם שם

ילנה קיסליוב:  הם בדיוק בלשכה עכשיו

ילנה קיסליוב:  אתמול אחרי הצוהריים התקשרו אליהם שהפנייה שלהם הוסדרה, אבל רק אחרי כל הלחץ וכל זה

ילנה קיסליוב:  חיכו יותר משנה לזה

עודד פורר: תודה

עודד פורר:       בבקשה, חברת הכנסת מלקו

צגה מלקו: אדוני היושב-ראש, קודם כל אני מתנצלת כי הייתי בוועדת הבריאות

צגה מלקו:  יש איזושהי הצעת חוק שאני שותפה לה, אז איחרתי, אני מתנצלת

צגה מלקו:  יש דבר אחד, משהו שלא מתקבל על הדעת

צגה מלקו:  אני תמיד אמרתי את זה לא רק עכשיו, גם לפני שבאתי כחברת כנסת

צגה מלקו:  משרד הפנים או מרשם האוכלוסין לא נותנים תשובה בזמן

צגה מלקו:  תגידו תשובה שלילית, גם זו תשובה

צגה מלקו:  לא יכול להיות, אנשים מחכים

צגה מלקו:  איפה מתן שירות? זה פשוט משגע אותי

צגה מלקו:  אנשים מחכים המון זמן

צגה מלקו:  למה בן אדם צריך לחכות? מה שקורה, בן אדם שמחכה, בינתיים כל שלושה חודשים הוא צריך להאריך את הוויזה

צגה מלקו:  איך זה יכול להיות? בן אדם, כדי שיוכל לקבל תשובה, לחפש פתרון וזהו, אתה הולך-חוזר, אתה הולך-חוזר

צגה מלקו:  במיוחד כשמדובר בעולים שצריכים שפה, תרגום, אף אחד לא מתייחס

צגה מלקו:  אני לא מבינה את זה

צגה מלקו:  המשרד הזה, זה לא פעם ראשונה

צגה מלקו:       אני אגיד לך, סליחה שלא נעים

צגה מלקו:  אני הייתי 34 שנים עיתונאית ברשות השידור, בתאגיד השידור

צגה מלקו:  כל פעם הייתי באה לוועדות

צגה מלקו:  כל פעם אני שומעת אותו דבר 30 שנה

צגה מלקו:  איך זה יכול להיות היום? יש טכנולוגיה, יש אימייל, יש וואטסאפ, יש הכול

צגה מלקו:  אין תשובה

צגה מלקו:  תקועים בתקופה של פקס אפילו

צגה מלקו:  אני לא מבינה את זה

עודד פורר: רונית

רונית אליאן: ברשותכם אני רוצה להגיב לגבי הסחבת הנטענת

רונית אליאן:  יש תיקים, וחייבים להבין שרובם, גם את, ליאור, יודעת שאנחנו מטפלים בהם בזמן סביר

רונית אליאן:  כשיש עיכובים לעיתים העיכובים הם לא נובעים מזה שרשות האוכלוסין לא רוצה להגיב

רונית אליאן:  העיכובים נובעים מכך שלא הושלמו מסמכים למרות שאנחנו חוזרים ומבקשים מספר פעמים

עודד פורר: כמה במעמד תייר בשנתיים האחרונות ממתינים לתשובה?     

רונית אליאן: אני לא יודעת לענות

רונית אליאן:  השאילתה הזאת, העליתם את זה

רונית אליאן:  אני תיכף אתייחס אליה בצורה פרטנית

רונית אליאן:  אתם חייבים להבין שאנחנו לא בהנאה אישית שלנו לא עונים לפניות או גוררים רגליים בתיקים כאלה ואחרים

רונית אליאן:  אני מתנצלת שאני לא מקבלת את ההערה הזו, וזו התחושה

צגה מלקו: זה לא תחושה, זה עובדה

צגה מלקו:  אנשים באים

עודד פורר: זה לא דיון ראשון שאנחנו מקיימים

צגה מלקו: כן, בדיוק

עודד פורר: זה מקרה אחד

עודד פורר:  כל הזמן אלה הטענות שעולות

עודד פורר:  אני אשאל אותך שאלה גם בהקשר של יוצאי אתיופיה

עודד פורר:  כמה ועדות הומניטריות קיימתם בשנה האחרונה?     

רונית אליאן: אחת לחודש אנחנו מקיימים

עודד פורר: כמה מקרים עולים בה?     

רונית אליאן: בין 25 ל-30 תיקים

עודד פורר: כמה תשובות ניתנות בסוף כל ועדה?     

רונית אליאן: בכל תיק שם יש תשובה

עודד פורר: כמה פניות כאלה יש לכם?     

רונית אליאן: של ועדות הומניטריות, המון

עודד פורר: מה זה המון, 100?     

רונית אליאן: בחודש זה יכול להגיע גם ל-100 תיקים

עודד פורר: אם יש לכם 100 תיקים בחודש ואתם בכל חודש עושים 25, אתם במינוס של 75, זאת אומרת אחרי עשרה חודשים אתם כבר ב-750 איש

רונית אליאן: נכון

עודד פורר: אנחנו מדברים על משהו שנמשך כבר שנים, אז אני יכול לדמיין שיש אלפים שממתינים

עודד פורר:  למה לא עושים שלוש ועדות בחודש?      

רונית אליאן: אני אענה על הכול, ברשותך

רונית אליאן:  קודם כל לגבי ההתייחסות שלכם והתחושות שלכם אני לא מתווכחת

צגה מלקו: זה לא תחושה, זה עובדתית

עודד פורר: זה לא תחושות

עודד פורר:  הנה, אני כבר נתתי לך בחשבון פשוט על 750 איש בעשרה חודשים שמבחינתם הם לא מקבלים תשובה

רונית אליאן: אתה רוצה שאני אענה קודם על הוועדה ההומניטרית? אני מוכנה

רונית אליאן:  לגבי הוועדה ההומניטרית הנושא ידוע לנו

רונית אליאן:  יש עומסים רבים בדסק הזה של הוועדה ההומניטרית

רונית אליאן:  בעקבות זאת עשינו חשיבה מחודשת ושינינו גם את נוהל ועדה הומניטרית, שבנוהל הוועדה ההומניטרית יש הקלות כאלה ואחרות

רונית אליאן:  חלקם יטופלו בלשכות מינהל האוכלוסין ולא יידרשו להגיע לוועדה עצמה

רונית אליאן:  הנוהל פורסם אתמול או שלשום וזה יכול לצמצם את הפערים

רונית אליאן:  עבדנו על זה חודשים רבים

יוסף טייב: רונית, אני רוצה פשוט לחזק את מה שאמרה חברת הכנסת צגה מלקו

יוסף טייב:  אין פה איזושהי ביקורת כלפי המשרד, שהמשרד בא ועושה בכוונה או לא רוצה לעזור או משהו, אבל אנחנו כן רוצים כחברי כנסת שהמשרד יבין שישנה אוכלוסייה, ולפעמים אוכלוסיית עולים שהיא פשוט לא יודעת איך המנגנון עובד

יוסף טייב:  תכניסו בתוך מחלקת האשרות צוות שיודע לטפל בדברים האלה

יוסף טייב:  לפעמים זה אפילו לא שפה, לפעמים זה רק מנטליות

יוסף טייב:  הוא פשוט לא מבין מה אתם רוצים ולכן הוא לא מגיש את המסמכים, לכן זה מתעכב וזה סחבת וכו'

יוסף טייב:  קחו בחשבון רעיון לפתוח מחלקה, להביא לשם עולים, לא משנה, מדבר עברית, צרפתית, אמהרית שיוכלו לבוא ולתת את המענה, כי לפעמים גם התשובה לא שאתה מקבל אותה, אבל תלוי איך אתה מקבל אותה, והיחס לפעמים שפקיד טוב ככל שהוא יהיה אבל הוא לא מכיר את המנטליות

יוסף טייב:  פשוט אותו מסר שהוא מעביר לאותו אדם, תייר שצריך לקבל את התשובה, זה פשוט לא עובר

יוסף טייב:  החשמל לא עובר

רונית אליאן: אוקיי, אני שוב שומעת את הדברים

רונית אליאן:  אני רוצה שתבינו דבר אחד

רונית אליאן:  הדבר הראשון במעייני ראשו של שר הפנים, מנכ"ל הרשות, ראש מינהל האוכלוסין הוא שיפור השירות

רונית אליאן:  זה נושא מאוד חשוב אצלנו

רונית אליאן:  הוא בסדר עדיפויות בין הראשונים, אם לא הראשון שביניהם, ואנחנו כל הזמן עומלים וחושבים איך לייעל את המערכת

רונית אליאן:  יכול להיות שזה לא מאה אחוז, ולפי מה שאתם אומרים זה בוודאי לא מאה אחוז, אבל אנחנו מנסים כל הזמן לשפר ולצמצם את הפערים

רונית אליאן:  התהליכים לוקחים זמן ואני מקווה מאוד שהתהליכים יבואו לידי ביטוי גם - - -     

יבגני סובה: אפשר להציע הצעה, אדוני היושב-ראש?     

עודד פורר: כן

יבגני סובה: לא פעם ראשונה, ואני מכיר את רונית באופן אישי

יבגני סובה:  אני חושב שאת עושה עבודה טובה

יבגני סובה:  הבעיה היא לא בך

יבגני סובה:  הבעיה לפעמים ברמה מקומית

יבגני סובה:  ההצעה היא פשוטה

יבגני סובה:  כשאנחנו מדברים על הסחבת, אז צריך להפריד בין אלה שמחכים לקבל מעמד לפי חוק השבות, ויושב פה קונסול מנתיב, יודע בדיוק מה היא הסחבת, לבין אלה שמחכים לקבל מעמד לפי חוק האזרחות

יבגני סובה:  יש פה עורכי דין שידברו על הנושא של איחוד משפחות

יבגני סובה:       יש מדינות שאפשר להשוות את המצב, תהליך קבלת אזרחות בשוויץ, בקנדה או בארצות הברית

יבגני סובה:  אני לא רוצה להשוות

יבגני סובה:  אני יודע שאם יש בן אדם ישראלי שהוא התחתן עם לא ישראלית שהיא לא זכאית חוק השבות, אז צריך איזשהו נוהל שהוא עובר

יבגני סובה:  יש את ה-ב/2, יש את א/5, כל הדברים האלה עד שהוא מקבל אזרחות

יבגני סובה:  זה יכול לקחת ארבע שנים, חמש שנים

יבגני סובה:  זה לא נושא של ועדה הומניטרית

יבגני סובה:  הוועדה ההומניטרית זה משהו שאתם צריכים לקבל החלטה ולקחת שיקולים

יבגני סובה:       אני אומר אולי דברים לא קשים אבל קצת סותרים

יבגני סובה:  יש אנשים שמעדיפים למשוך קצת עם הוועדה ההומניטרית, לא רוצים לקבל תשובה שלילית תוך חודש, חודשיים כי הוועדה ההומניטרית, אני פה אפילו סניגור שלך, דנה בסוגיה האם בן אדם כן קשור למדינת ישראל, האם כן יש פה שורשים? אחרי שנה-שנתיים שבן אדם חי במדינה, אז יש לו יותר הוכחות להוכיח לוועדה ההומניטרית שהוא באמת קשור למדינת ישראל, לכן מה שאני אומר וההצעה שלי היא כזאת, קודם כל לבוא ובאמת לעשות הפרדה כמעט מוחלטת בין זכאי שבות לבין איחוד משפחות

יבגני סובה:  הרבה פעמים בנושא של איחוד משפחות אפשר לפתור בעיה בכך שכן ניתן לתת מעמד עם אישור עבודה ולא אזרחות, מה שלא יכולים לתת לאנשים שהם זכאי שבות, כי זכאי שבות, או שהוא זכאי שבות או שהוא לא זכאי שבות

עודד פורר: תראה את האבסורד

עודד פורר:  המקרה שלפנינו, היא זכאית שבות

עודד פורר:  המשפחה שלה פה

עודד פורר:  היא חיה פה

יבגני סובה: זה חייבים לתת אישור

עודד פורר: היא חיה פה שנה במעמד תייר

עודד פורר:  גרים באותה דירה עם הורים בני 84, 85 במצפה רמון

עודד פורר:  זה לא סביר

עודד פורר:  צריך להבין שלסחבת הזאת יש משמעות הומניטרית

יבגני סובה: עוד משפט לסיום

יבגני סובה:  רונית, אני אמרתי את זה באחד הדיונים, שהפתרון לעולים או זכאי שבות שמחכים ויש להם חסרים הוא כן להעניק להם אישור עבודה במיוחד אחרי 7 באוקטובר שדורשים היום עובדים, לכן בן אדם שמקבל מעמד עם אישור עבודה ויכולת לעשות ביטוח רפואי, הוא יהיה יותר סבלני, גם יחכה כמה חודשים להסדרת מעמד, אבל ברגע שאתם אומרים לבן אדם, כן, אנחנו יודעים שאולי בסוף התהליך תקבל מעמד, הבן אדם לא יכול לפרנס את עצמו

יבגני סובה:  זו הבעיה

יבגני סובה:  אני חושב שצריך מבחינת חקיקה, אולי מבחינת תקנות, אולי לפנות לשר הפנים לאפשר את התהליך הזה

יבגני סובה:  לא יקרה שום דבר אם אותו בן אדם שממתין להחלטה שלכם בוועדה הומניטרית, יקבל במהלך שנה אישור עבודה ויוכל להיות מועסק

יבגני סובה:  הרי כל המהגרים, תיירים, פליטים, תקראו לזה איך שאתם רוצים, מאוקראינה, מועסקים היום ואין אכיפה למעסיקים שמעסיקים פליטים מאוקראינה

יבגני סובה:  אפילו אין להם מעמד פליט

יבגני סובה:  יש להם מעמד תייר שהם נמצאים בארץ

יבגני סובה:  יש לנו 18,000 בערך, משהו כזה

יבגני סובה:  כולם מועסקים

יבגני סובה:  מעסיקים מעדיפים לקחת אותם

יבגני סובה:  אין אכיפה וזה בסדר

יבגני סובה:  זה החלטה של משרד הפנים, זה החלטה של שר הפנים, אז תחשבו לתת גם מעמד לעבודה, מוגבל לשנה לבן אדם שמחכה להחלטה שלכם של ועדה הומניטרית או שיש לו סחבת עם מסמכים

יבגני סובה:  זה בסדר גמור

יבגני סובה:  הוא לא נטע זר

יבגני סובה:  כמו שאמר היושב-ראש, יש לו משפחה, יש לו אנשים, מחכה שנה

יבגני סובה:  קודם כל תגידו לו, בבקשה, תקבל לשנה עבודה

יבגני סובה:  תהיה רגוע, אתה יכול לפרנס את עצמך

יבגני סובה:  תשלים את התהליך שלך בתוך זמן מסוים

יבגני סובה:  תשקלו את זה

יבגני סובה:  תציעו את זה לשר הפנים

יבגני סובה:  אנחנו נתמוך בזה

עודד פורר: תודה

רונית אליאן: טוב, את הפתרון שהעלית אני חייבת להעלות הלאה כמו שאתה יודע, לגורמים יותר בכירים

רונית אליאן:       לגבי המקרה הספציפי ששמענו מהגברת ילנה, זה תיק שכמו שציינת, בינואר 2023 הגישו בקשה לעולה

רונית אליאן:  בעקבות מידע שקיבלנו נדרשנו לבדיקות גורמים שהתעכבו

רונית אליאן:  למרות תזכורות שלנו, שלוש תזכורות העברנו אליהם, רק אתמול קיבלנו את התשובה מהם

רונית אליאן:  היום למיטב ידיעתי הם כבר נרשמו

עודד פורר: תראי, אני לא אכנס ספציפית לתוך התיק, אבל גם בתוך תיק, ואם יש שאלות לגבי חלק מהאנשים שנמצאים בתיק, יש כאלה שאין עליהם שאלות

עודד פורר:  צריך טיפה לפתוח את הראש

עודד פורר:  אני אומר לכם את האמת

עודד פורר:  טיפה לפתוח את הראש ולפתור בעיות

עודד פורר:  השנה הזאת זה לא סביר

שלומית אבינח: גם המקרה הזה לא הועבר

עודד פורר: אין ציפייה לקבל תשובה כרגע

אלכסנדר זרנופולסקי: בכלל אין ציפייה

אלכסנדר זרנופולסקי:  אני הולך לתאר את המקרה כהצגת בעיה מסוימת שלא דובר עליה כאן

שלומית אבינח: זה עו"ד אלכסנדר

אלכסנדר זרנופולסקי: כולם דיברו פה על סחבת, עיכובים במשרד הפנים

אלכסנדר זרנופולסקי:  אני מדבר על ההליך המקדים, כלומר לפני שבן אדם בכלל מגיע למשרד הפנים

אלכסנדר זרנופולסקי:  אותו בן אדם שרוצה לעשות עלייה, הוא מגיע כתייר, מבקש לעשות שינוי מעמד מתייר לעולה על פי נוהל של משרד הפנים, הוא צריך תחילה להירשם למשרד הפנים

אלכסנדר זרנופולסקי:  הוא צריך להגיע

אלכסנדר זרנופולסקי:  ראינו אחרי 24 בפברואר 2022 איך למעשה משרד הפנים ביחד עם נתיב, ביחד עם משרד הקליטה התמודדו עם סוגיה של עלייה מוגברת ממדינות חמ"ה

עודד פורר: כן, של שינוי מעמד

אלכסנדר זרנופולסקי: כן, על ידי פתיחת נקודות חירום

אלכסנדר זרנופולסקי:  אותן נקודות חירום קיבלו את העולים באופן מאוד מהיר וזה לא לקח הרבה זמן

אלכסנדר זרנופולסקי:  עכשיו מה שקרה, לאחר שנסגרו אותן נקודות נשארה נקודה אחת לפי מיטב ידיעתי, שמטפלת אך ורק בעולים חדשים מאוקראינה

אלכסנדר זרנופולסקי:  כמה שידוע לי אין רבים כאלה וכרגע מרבית העלייה היא לא מאוקראינה אלא ממדינות אחרות כגון רוסיה ודומיה, קזחסטאן, אוזבקיסטאן, איפה שיש באמת בעיות בטיחות

עודד פורר: ברור

עודד פורר:  עכשיו לעניין

אלכסנדר זרנופולסקי: למעשה אותו בן אדם שמגיע כתייר, הוא צריך להירשם בלשכה המקומית לפי מקום מגוריו כי זו היא הדרישה של משרד הפנים, לטעמי שלא לצורך

אלכסנדר זרנופולסקי:  זה פוגע גם באותם עולים

אלכסנדר זרנופולסקי:  הם לא יכולים להירשם במקום אחר וזה לוקח חודשים רבים

עודד פורר: רק הליך הרישום המקדים

אלכסנדר זרנופולסקי: הרישום המקדים

אלכסנדר זרנופולסקי:  אנחנו פה כבר מפספסים איזה נקודה של כמה חודשים

עודד פורר: למה הרישום הזה לא יכול להתבצע באינטרנט?     

אלכסנדר זרנופולסקי: הוא מתבצע באינטרנט אבל לוקח זמן

אלכסנדר זרנופולסקי:  אין להם תורים

אלכסנדר זרנופולסקי:  הם קובעים תור בעוד חודשים

עודד פורר: למה פתיחת התיק מצריכה הגעה פיזית ללשכה? זה פתיחת תיק, זה לא דיון

רונית אליאן: גם בפתיחת תיק הבן אדם צריך להיות נוכח פיזית ולהגיש את המסמכים וזיהוי שלו, לכן הדרישה היא לנוכחות פיזית

עודד פורר: למה הוא חייב לעשות את זה בלשכה ספציפית?     

רונית אליאן: החלוקה של אשרות על פי אזור מגורים - - -      

עודד פורר: אם הוא גר במקרה בכל אזור אשקלון, שדרות, הוא לא יכול

עודד פורר:  אין לשכה באשקלון

עודד פורר:  עכשיו בחודשיים האחרונים הוא לא יכול

רונית אליאן: גם לזה יש לי תשובה

רונית אליאן:  לגבי אשקלון כמו שאמרתם, הלשכה נפגעה מפגיעת טיל ולא היה ניתן לקבל שם שירות

רונית אליאן:  מנהלת הלשכה קיבלה את המיילים שהופנו אליה לבירור לגבי כל המוזמנים באשרות

רונית אליאן:  היא טיפלה בהם והפנתה אותם ללשכות בעוטף, קרי אשדוד

רונית אליאן:  ליאור גם קיבלה תשובה לשני מיילים שהיא שלחה לסגנית ראש המינהל, ביניהם גם השאלה הזו

רונית אליאן:  היא קיבלה מענה לשאלות האלה

ליאור ברס: סגנית ראש המינהל אמרה שרק מקרים הומניטריים ודחופים יטופלו על ידי מנהלת לשכת אשקלון

ליאור ברס:  אני לא מכירה מקרה שהוגדר כהומניטרי או דחוף

ליאור ברס:  אני מכירה מקרים של אנשים שמחכים למעמד לקבל תושבות ישראלית, ביטוח בריאות ממלכתי שלא טופלו בחודשיים האלה

ליאור ברס:  מקרה אחד שהגיע אלינו של תושבים שפונו משדרות לירושלים

ליאור ברס:  שבוע שעבר התקשרו אליהם, ותור שהיה אמור להיות להם במהלך אוקטובר, דחו להם אותו ל-29 בינואר

ליאור ברס:  זה אחרי חודשיים שהם לא קיבלו תשובה

ליאור ברס:  לפני שבוע קיבלו תשובה שזה יתקיים

רונית אליאן: רק תחדדי ותציינו שאנחנו בגלל המצב שנקלענו אליו בעל כורחנו אנחנו גם הארכנו את הרישיונות באופן גורף לכל מי ששהה כחוק בישראל, עד 8 בפברואר 2024

עודד פורר: מישהו שצריך לעשות שינוי במעמד, לעשות עלייה - - -      

רונית אליאן: חברים, הלשכה נסגרה לא מטעמים לא ברורים

רונית אליאן:  הלשכה נפגעה מטיל ולכן לא היה ניתן לקבל שם

עודד פורר: אז פותחים בלשכות אחרות

רונית אליאן: עד להתארגנות של ועדת המקרה והסיטואציה המנהלת כן טיפלה

רונית אליאן:  אני דיברתי איתה היום בבוקר לגבי העניין הזה

רונית אליאן:  היא טיפלה במיילים והפנתה לעובדת שלה שיושבת באשדוד

יוסף טייב: רונית, שאלה טכנית

יוסף טייב:  אוקיי, לוקח זמן, הכול בסדר

יוסף טייב:  מה הבעיה להוציא הנחיה, כל מי שפונה מאשקלון יכול לגשת לאותו משרד או כל הלשכות פתוחות לגביו עד להסדרה של משהו אחר

עודד פורר: לתת הנחיה בלשכת רחובות, כל מי שמגיע והוא תושב אשקלון, שדרות, זה, זה, זה, לקבל אותו

יוסף טייב: קחו את זה בחשבון

יוסף טייב:  זה יפתור את הבעיה

יבגני סובה: אני רוצה לחדד, עודד, עוד משהו חשוב

יבגני סובה:  אמרתי עכשיו ליועצת המשפטית

יבגני סובה:  יש אנשים שיש להם מעמד א/5 בטרם קיבלו אזרחות והם מועסקים למשל במקצועות הרפואה

יבגני סובה:  משרד הבריאות נותן לשנה רישיון לעסוק ברפואה כרופא, למעמד א/5 בהתאם לוויזה של א/5

יבגני סובה:  ברגע שמאריכים את זה למשל בחודשיים, משרד הבריאות לא יאריך עכשיו בחודשיים את האישור הזה כי הוא אומר, תסדיר את זה לעוד שנה כי אני אתן לך עוד שנה מעמד

יבגני סובה:  זה לא מאות אבל זה עדיין עשרות אנשים שעלולים להיפגע עכשיו מהתהליך הזה

עודד פורר: אגב, הם גם קריטיים למערכת הבריאות

עודד פורר:  מערכת הבריאות זקוקה

יבגני סובה: אני חושב שצריכה להיות פה הקשבה ובאמת אוזן קשבת ברמה המקומית

יבגני סובה:  אם בא בן אדם ברמה מקומית, הוא לא צריך לחכות עכשיו חודש לתור

יבגני סובה:  צריכה להיות איזושהי התחשבות בבן אדם, וכן לאור המצב לבוא ולהגיד לו, אדוני, אתה עכשיו תקבל בלי תור כי אני יודע שיש לך עוד פציינטים שאתה צריך לטפל כרופא ואני לא אתן לך עכשיו הארכה אוטומטית של חודשיים כי אתה תאבד את הזכאות שלך להמשיך להיות רופא, כי משרד הבריאות לא יושב בדיון של ועדת עלייה ולא שומע את כל הדיון

יבגני סובה:  הוא אומר לו, תבוא אליי עם א/5 לעוד שנה, אני אאריך לך בעוד שנה את האישור שלך לעסוק כרופא, וזה רק רופא, יש עוד מקצועות שמצריכים אישור

צגה מלקו: רונית, אני רוצה להוסיף לא באופן אישי אלייך

צגה מלקו:  אנחנו מדברים על מערכת

צגה מלקו:  קצת לחשוב מחוץ לקופסה

צגה מלקו:  הדברים האלה מאוד בסיסיים, קטנים

צגה מלקו:  למערכת נהיה קל פשוט, אבל לבן אדם, את יודעת מה זה, במיוחד עולה חדש

צגה מלקו:  להיות עולה חדש זה הכי קשה שישנו, וללמוד את השפה, מנטליות, כל מה שחברי ציין

אלכסנדר זרנופולסקי: אין שום סיבה לצפות מהעולים שמגיעים לכאן שהם יקבעו מקום מגורים ספציפי ולא יתניידו ממקום למקום

אלכסנדר זרנופולסקי:  צריך לפתוח להם את כל הלשכות

אלכסנדר זרנופולסקי:       דבר נוסף לגבי הטיפול בלשכות עצמן

אלכסנדר זרנופולסקי:  למה בעצם לא לקבוע שדווקא אנחנו מעדיפים את העולים על פני כל האחרים, ונותנים להם אפשרות להגיע גם ללא תור? זה היה בזמנו

אלכסנדר זרנופולסקי:  אני חושב שאין שום סיבה לא לעשות את זה היום

אלכסנדר זרנופולסקי:  צריך לתת להם להישאר פה כתיירים בלבד, ב/2 במשך חודשים רבים

אלכסנדר זרנופולסקי:       אנדריי, הסיפור שלו הוא סיפור שמייצג את המצב שהוא נמצא ב-ב/2 ועוד חודשים - - -      

עודד פורר: אנדריי, אתה דובר עברית?      

אלכסנדר זרנופולסקי: הוא דובר רוסית

אלכסנדר זרנופולסקי:  אני אתרגם אותו

עודד פורר: ממש בקצרה, כן

אנדריי רוסאקוב: (נושא דברים בשפה הרוסית, להלן תרגום חופשי על פי המתורגמן)     הגעתי ב-4 באוקטובר

עודד פורר: 4 באוקטובר 2022

אנדריי רוסאקוב: כן, כמה ימים לפני - - -      

יבגני סובה: עכשיו הוא הגיע

אנדריי רוסאקוב: לא הצלתי לזמן תור בבאר שבע כיוון שעכשיו התורים - - -

אנדריי רוסאקוב:  נאלצתי להגיע לנתניה לקבוע תור כיוון ששם התור יותר קצר

אנדריי רוסאקוב:  יש לי כרגע תור קבוע ל-11 בינואר 2024

אנדריי רוסאקוב:  זה רק תחילת ההליך

עודד פורר: רק כדי להתחיל את התהליך

אנדריי רוסאקוב: כן

יבגני סובה: היה שם תהליך שהתחלת שם או לא?         

אנדריי רוסאקוב: לא היה שם תהליך

אנדריי רוסאקוב:  הייתי מועמד לגיוס ברוסיה, אז רציתי להגיע לכאן ולהתחיל הכול מכאן

עודד פורר: אריאל די פורטו, הסוכנות היהודית

אריאל די פורטו: שלום לכולם, אני אחראית על העלייה ואני אחראית על העלייה מהמערב

אריאל די פורטו:  אני רוצה לדבר על עולים ושינוי מעמד מתייר לעולה

אריאל די פורטו:  בעצם הסוכנות היהודית מטפלת בחו"ל למי שפותח תיק עלייה, אבל אם חושבים מחוץ לקופסה, כן יש לנו פרויקט עם רשות האוכלוסין בו תיירים בישראל פותחים תיק דרכנו לבקשה לשינוי מעמד

אריאל די פורטו:  יש לנו ארבעה מקומות בלשכות שרשות האוכלוסין נתנה לנו

אריאל די פורטו:  הם מגישים לנו את המסמכים

אריאל די פורטו:  אנחנו בודקים את הזכאות ופעם בשבוע יש לנו בצורה מרוכזת לכל מי שיש את המסמכים ועונה לקריטריונים של חוק השבות, פגישה באחת מהלשכות כמו בתל אביב למשל

אריאל די פורטו:  מגיעים, פוגשים נציג של הרשות יחד עם נציג של הסוכנות ושבוע אחרי זה הם באים אם אין בעיה לקבל את תעודת הזהות

אריאל די פורטו:       אותם אנשים, אם הם זכאי שבות אז אין בעיה

אריאל די פורטו:  נגיד שחסר להם אפוסטיל והם צריכים כמו שמישהו שאל, אשרת עבודה, הם מקבלים, אז יש כן חשיבה מחוץ לקופסה פה, ועולים מקבלים את השירות בשפה שלהם

עודד פורר: תודה רבה

עודד פורר:      רונית, בבקשה, את רוצה להתייחס בטח למה שנאמר

רונית אליאן: כן

רונית אליאן:  כמו שכבר חבר הכנסת יבגני ציין מקודם שצריך לבחון את הנושא של העולים, הנושא הזה לא בסמכותי ואני כתבתי את ההערה שלך לגבי פתיחת נקודות חירום כמו שהיה בתקופת מלחמת אוקראינה-רוסיה

רונית אליאן:  אני מקווה שיהיה מענה לזה

רונית אליאן:  כרגע במצב הנוכחי הגשת בקשות מתבצעת באזור המגורים של מבקש הבקשה

עודד פורר: למה ההתעקשות על אזור המגורים? הרי ברור שמדובר באנשים שהם תיירים

עודד פורר:  הם בעצם נוודים כאן

עודד פורר:  הוא היום ישן אצל קרוב משפחה בנתניה, מחר הוא ישן אצל קרוב משפחה בבאר שבע

רונית אליאן: זו החלוקה כרגע ברשות

עודד פורר: זה שזאת התשובה אני מבין

עודד פורר:  אני מנסה להבין את ההיגיון

רונית אליאן: אני לא יודעת לענות לך מה עמד אחרי זה שהחליטו לבצע את ההליכים בצורה הזאת, לכן אני מבקשת להעלות את זה בפני גורמי מקצוע

יוסף טייב: אני יכול להבין את ההיגיון שיש מאחורי זה, כי בסוף המשרד רוצה לחלק את כוח האדם ואת הלחץ

יוסף טייב:  זה בסדר גמור, רק קחו בחשבון שבזמן מלחמה, ואגב, מלחמת רוסיה-אוקראינה לא נגמרה

עודד פורר: איך אפשרו לו לקבוע תור בנתניה אם הוא גר בבאר שבע?      

אלכסנדר זרנופולסקי: הוא עבר

עודד פורר: אה, העביר את כתובת המגורים

אלכסנדר זרנופולסקי: על מנת לקבוע את התור הוא עבר - - - , שזה גם כסף וכדומה

אלכסנדר זרנופולסקי:  בינתיים הוא נמצא במעמד -ב/2

דסי צנגן: הזר, כשהוא מגיע הוא כן נרשם במקום מסוים

דסי צנגן:  אני כן רוצה להבהיר שלפי התקנות כרגע, התקנות כן קובעות שהגשת בקשה לתעודת עולה היא במקום מגוריו של המבקש

דסי צנגן:  זה מה שקבוע

דסי צנגן:  אנחנו מבינים שעכשיו אנחנו במצב חירום ולא במצב - - -      

עודד פורר: איזה תקנות?     

דסי צנגן: תקנות השבות

עודד פורר: הן מצריכות אישור כנסת?      

דסי צנגן: אני צריכה לבדוק את זה

עודד פורר: תשנו את התקנות

דסי צנגן: זה המצב כרגע

דסי צנגן:  בנורמה זה בסדר

עודד פורר: אנחנו כבר לא בנורמה מ-2021

דסי צנגן: אנחנו מבינים שאנחנו במצב חירום וכן צריכים למצוא פתרונות

עודד פורר: טוב, תיראו, אני חייב לומר משהו

עודד פורר:  אני אומר את זה גם בכלליות על הממשלה כי אנחנו התנגדנו, כל הוועדה, לסגירת תחנות ה-One Stop Shop, ובעניין הזה יש לי מחלוקת עם שר העלייה והקליטה

עודד פורר:  אני חושב שנעשתה פה טעות

עודד פורר:  נעשתה פה בעיניי לא טעות אלא הייתה כוונה של משרד העלייה והקליטה לצמצם את היקפי העלייה ממדינות חבר העמים, לכן נסגרו לשכות ה-One Stop Shop לא סתם

עודד פורר:  הפגיעה בסוף היא הפגיעה בעלייה, אבל מי שגם מגיע לפה נפגע פעמיים

עודד פורר:       הפטנט הזה של לגרור מישהו על אשרת תייר חודשים ארוכים, שנה ומעלה הוא לא סביר והוא לא מקובל, לכן יש לי כמה בקשות

עודד פורר:  הראשונה מעל הכול, אני אומר את זה לרשות האוכלוסין וההגירה

שלומית אבינח: גנאדי לא דיבר

עודד פורר: לא עלתה פה סוגיה שעלתה לנתיב אלא אם כן הוא רוצה להוסיף

שלומית אבינח: על כמה ממתינים

עודד פורר: רשום לי בסיכום

עודד פורר:  לא קיבלתי תשובה על זה

עודד פורר:  כמה ממתינים תיירים, יש לך תשובה?     

רונית אליאן: לא

רונית אליאן:  אני אמרתי שאני אענה על זה

רונית אליאן:  אין לי נתונים כאלה

רונית אליאן:  אני חייבת לציין שיש לנו לצערי מערכת מאוד מיושנת שלא מאפשרת שליפת נתונים בצורה מיידית

רונית אליאן:  הפנייה הועברה אלינו לפני יומיים או שלושה

רונית אליאן:  תהליך שלוקח קצת יותר זמן

עודד פורר: לך יש מושג אולי, גנאדי? לנתיב יש מושג כמה תיירים ממתינים פה?     

גנאדי פולישצ'וק: לא, אין לי מושג

גנאדי פולישצ'וק:  יתרה מזאת, אנחנו היום עשינו את מקסימום המאמצים על מנת לקצר תהליכים אצלנו, אז אין לנו גם תור של הממתינים לכן לא ניתן לספור

גנאדי פולישצ'וק:  ההמתנה של מועמדי עלייה לשינוי מעמד אצלנו היא היום לא מעל יום-יומיים

גנאדי פולישצ'וק:  ברגע שאנחנו מקבלים שאלון פנייה, תוך יום-יומיים אנחנו מקבלים את הבן אדם

עודד פורר: מה צריך עולה שמגיע ורוצה לעשות שינוי מעמד, במעמד פתיחת התיק?     

אלכסנדר זרנופולסקי: הוא צריך להגיע עם כל מסמכי המקור ללשכה, לקבל מספר שאלון, ממלא את מספר השאלון האלקטרוני ושולח את זה לנתיב - - -     

עודד פורר: מה הוא צריך כדי לקבל את המספר שאלון? השאלון, כבר הוא מבצע לבד שאלון אלקטרוני

אלכסנדר זרנופולסקי: הוא צריך להביא את המסמכים שדורש משרד הפנים על פי נוהל שינוי מעמד מתייר לעולה: תעודת לידה, תעודה כלשהי שמעידה על יהדותו, על זכאות, תעודת מצב אישי

עודד פורר: בעצם הוא אמור לבוא כבר עם המסמכים שנתיב אמור לבדוק אותם במעמד פתיחת התיק

אלכסנדר זרנופולסקי: כמובן

גנאדי פולישצ'וק: לא, לפתיחת תיק הוא צריך להציג את המסמכים האישיים

גנאדי פולישצ'וק:  מסמכי זכאות הוא מציג אחר כך אצלנו

אלכסנדר זרנופולסקי: לא, הוא לפחות צריך מסמך מסוים שמצביע על זכאותו

אלכסנדר זרנופולסקי:  זה מסמך שמצביע שיש לו - - -      

עודד פורר: שיש זיקה

אלכסנדר זרנופולסקי: אבל את רוב המסמכים אתם בודקים

גנאדי פולישצ'וק: נכון

עודד פורר: טוב, ראשית ומעל הכול אני מבקש מרשות האוכלוסין וההגירה לפתוח מוקדים טלפונים שנותנים מענה אנושי

עודד פורר:  אי אפשר לזרוק הכול למייל, מעבר לזה שישנם אנשים שהשימוש במייל עדיין מגביל אותם

עודד פורר:  דווקא בנקודות האלה למענה האנושי יש חשיבות עוד יותר גדולה גם לגבי המעקב, אז אני מבקש פתיחה של מוקד טלפוני בוודאי שבשפות

עודד פורר:  אני יודע שיש לכם לדעתי הרבה מאוד תקנים פנויים שלא מאוישים

עודד פורר:  אני בטוח שמשרד העלייה והקליטה ישמח לסייע בגיוס של עולים חדשים שמחפשים עבודה

עודד פורר:  יש פה אנשים שהם דוברי שפות, יכולים לעזור

עודד פורר:  למה לא?      דבר שני לגבי לשכת אשקלון

עודד פורר:  אני מבקש שתועבר הנחיה

עודד פורר:  לשיטתי אין שום סיבה שהיא לא תועבר עוד היום, ואנחנו נבצע על זה מעקב, שכל מי שמשויך ללשכת אשקלון יכול לקבל שירות בכל הלשכות בארץ

רונית אליאן: אני יכולה להוסיף על זה משהו?     

עודד פורר: כן

רונית אליאן: עכשיו עודכנתי שהלשכה נפתחה למוזמנים בהתאם להנחיות פיקוד העורף

עודד פורר: ועדיין, כי גם אחרי חודשיים שהיא לא עבדה אני מניח שכשאת אומרת מוזמנים, זה אומר שעכשיו מי שהיה מוזמן באוקטובר, כנראה הוא מוזמן במאי

עודד פורר:  זה בערך הזמנים, כי כבר היו מוזמנים לדצמבר-ינואר

יוסף טייב: אבל הם פונו

יוסף טייב:  רובם לא נמצאים שם

עודד פורר: גם לא נמצאים שם הרבה מהם

עודד פורר:  זה לא רק לגבי נושא העלייה

עודד פורר:      לגבי נושא העלייה, להנחות שאפשר יהיה לפתוח את התיק בכל אחת מהלשכות בארץ

עודד פורר:  אם זה דורש שינוי תקנות אני מבטיח לכם, הוועדה כאן תתכנס מיידית לאשר לכם את שינוי התקנות

עודד פורר:  לא צריך לקחת הרבה זמן

עודד פורר:  לא כזה מורכב, לא כזה מסובך

דסי צנגן: השאלה אם זה משהו שמחויב באופן כללי

עודד פורר: לא הצלחתי לשמוע כאן בוועדה סיבה מספקת למה לא

עודד פורר:  חוץ מזה כתוב בתקנות

עודד פורר:  זה היה הסיבה הכי פורמלית בסוף

דסי צנגן: אני אומרת, זה קבוע ומטבע הדברים כן

דסי צנגן:  כמו שאדם משויך לבית משפט מסוים וכו', כן יש עניין - - -      

עודד פורר: אנחנו לא משויכים לבית משפט

דסי צנגן: איפה שהוא מתגורר, לשם הוא יפנה

דסי צנגן:  עכשיו אנחנו באמת במצב לא רגיל

עודד פורר: אנחנו במצב הלא רגיל מ-2021, מעבר למלחמה

עודד פורר:  המלחמה הפכה את המצב הלא רגיל למצב עוד יותר לא רגיל

רונית אליאן: סליחה, היושב-ראש, אני יכולה עוד משהו שקיבלתי עדכון עכשיו?     

עודד פורר: כן

רונית אליאן: בינואר ייפתח מוקד נוסף למוקד הקיים, לדוברי עברית, אנגלית וערבית

עודד פורר: מוקד טלפוני?     

רונית אליאן: כן

ליאור ברס: המוקד הטלפוני הנוכחי, אני לא יודעת לגבי המוקד הנוסף, אי אפשר לקבל כמעט שום מידע בתחום של אשרות במוקד הנוכחי

רונית אליאן: שלומית, גם ברוסית

עודד פורר: השאלה אם זה מוקד שנותן תשובות או לוקח הודעה?      

רונית אליאן: הוא יכול לבדוק את המקרה או שהוא מעביר - - -      

ליאור ברס: יהיה להם גישה לתוקף של אשרות? את יודעת להגיד? כי כרגע אם מתקשרים למוקד ואני שואל, אני לא יודע מה קורה עם האשרה שלי, איפה זה עומד, האם היא בתוקף כרגע, לא בתוקף - - -     

רונית אליאן: אני לא יודעת להגיד לך איזה פורמט יהיה המוקד הזה

רונית אליאן:  אני מוכנה לבדוק

עודד פורר: הבקשה שלנו לגבי מענה טלפוני

עודד פורר:  זה לא מענה טלפוני אנושי אלא מענה טלפוני שעונה למישהו, מקליד את מספר תעודת הזהות או מספר פנייה או מספר דרכון ויודע להגיד לי, תשמע, חסר לך מסמך, לא הבאת לנו תעודת לידה שלך

עודד פורר:  זה המוקד שאנחנו רוצים

עודד פורר:      ועדות הומניטריות אנחנו מבקשים שיתקיימו לפחות אחת לשבוע, לא אחת לחודש

עודד פורר:  לא סביר בעיניי הפער הזה

עודד פורר:       אני מבקש לתת מענה פרטני לסוגיה שעלתה כאן מהחייל לגבי נושא המשפחות

עודד פורר:       נתון, להעביר לוועדה כמה תיירים ממתינים וכמה ממתינים לוועדות הומניטריות

עודד פורר:       לגבי היחס לפונים אני מבקש שתירשם ההערה של חברי הכנסת וגם של הנוכחים, שפעם אחר פעם עולה פה בוועדה ההתייחסות

עודד פורר:  צריך להגיד לעובדים, אתם עובדים שנותנים שירות

עודד פורר:  אתם צריכים להסביר פנים

עודד פורר:  זה עבודה קשה לתת שירות אבל זאת העבודה

עודד פורר:  אנחנו נבצע ישיבת מעקב בנושאים האלה בעוד שבועיים

עודד פורר:  ייצא זימון מסודר

עודד פורר:      תודה רבה, הישיבה נעולה